මේ මස 08 දා සිට දින 10ක නේවාසික ගුරු පුහුණු පාඨමාලාවන් අගලවත්ත ජාතික භාෂා හා අධ්‍යයන පුහුණු ආයතනයේදී ආරම්භ කෙරේ.මෙය අදියර දෙකක් යටතේ පැවැත්වෙන අතර වරකට ගුරුවරුන් 80 දෙනකු සහභාගි කෙරේ.මේ සඳහා බහුතරය රජයේ ගුරුවරුන් තෝරාගෙන ඇති අතර අ. පො. ස. උසස් පෙළ විභාගය සමත් දෙමළ භාෂාව ඉගැන්වීමට සමත් අයට සහ අ. පො. ස. (සා/පෙළ) දෙමළ භාෂාවට සම්මාන සාමාර්ථයක් ඇති අයට මේ සඳහා අයදුම් කළ හැකි වේ.මෙයට සමගාමීව යාපනය දිස්ත්‍රික්කයේ දෙමළ භාෂාව උගන්වන ගුරුවරුන්ගේ සිංහල භාෂා හැකියාව වර්ධනය කිරීමට ද දින 10 නේවාසික පුහුණු වැඩසටහනක් ආරම්භ කර තිබේ..